open-index/open-wikipedia-markdown huggingface dataset:
კანაძავას ციხესიმაგრე

**კანაძავას ციხესიმაგრე** (, კანაძავა-ძიო:, ასევე ოიამას სასახლე) — სასახლე ქალაქ კანაძავაში, იშიკავას პრეფექტურაში, იაპონიაში. ციხესიმაგრის რამდენიმე ორიგინალური ნაგებობაა შემორჩენილი. დანარჩენი ნაწილი ნაწილობრივ რეკონსტრუირებულია, ნაწილობრივ კი ნანგრევებად არის ქცეული. ციხესიმაგრის ნანგრევები და შემორჩენილი ნაგებობები ეროვნულ საგანძურს წარმოადგენს.

## ისტროია
ამ ციხესიმაგრის ადგილზე პირველი გამაგრება აშენდა 1546 წელს, როგორც იკო-იკის ბუდისტური მოძრაობის საყრდენი პუნქტი. მას ეწოდებოდა ოიამა-გობო და წარმოადგენდა გამაგრებულ მონასტერს, რომელიც გარშემორტყმული იყო პალისით და მშრალი თხრილით.

1602 წელს ციხესიმაგრის ტენსიუ (მთავარი კოშკი) ელვის დარტყმის შედეგად დაიწვა, მის ადგილას კი უფრო მოკრძალებული, სამსართულიანი კოშკი ააგეს. 1759 წელს სასახლე კვლავ დაზიანდა ხანძრის შედეგად.

1898 წელს ციხესიმაგრის ადგილზე განლაგდა მე-9 დივიზიის შტაბი, რომელიც იქ მეორე მსოფლიო ომის დასრულებამდე დარჩა. 1949 წელს ციხესიმაგრის ტერიტორია კანაძავას უნივერსიტეტის მარუნოუჩის კამპუსის ნაწილი გახდა. 1995 წელს უნივერსიტეტი ახალ შენობებში გადავიდა, ხოლო ციხესიმაგრის ფართობი პრეფექტურას გადაეცა, რომელმაც ამ ადგილას პარკი გააშენა. 1999 წელს დაიწყო ხანძრის შედეგად დაკარგული ისტორიული შენობების ფართომასშტაბიანი რეკონსტრუქცია, ტრადიციული სამშენებლო მეთოდების გამოყენებით. 2010 წელს დასრულდა კაჰოკუ-მონის კარიბჭის რეკონსტრუქცია, 2015 წელს — ჰაშიძუმე-მონის კარიბჭის, ხოლო 2020 წელს — ნეძუმითამონის კარიბჭისა და ხიდის.

## სასახლის მოწყობა
კანაძავას ციხესიმაგრე მიეკუთვნება ვაკის ან მთაგორიან-ვაკის (ბორცვებზე აგებული სასახლეები ვაკეზე) ციხესიმაგრეებს. ის მდებარეობდა ყველაზე მაღალ წერტილში მდინარეებს საის და ასანოს შორის. ციხესიმაგრეს ჰქონდა კედლებისა და თხრილების რთული სისტემა, რომელიც რამდენიმე რგოლად ერტყა ცენტრალურ ნაწილს. თხრილების საერთო სიგრძე დაახლოებით 15 კმ იყო. 1599 წელს, ტოკუგავას თავდასხმის შიშით, ჰომარუს (მთავარი კოშკის გარშემო არსებული გამაგრებული ზონა, სადაც მაედას ოჯახი ცხოვრობდა) გვერდით, მან ააგო სიმარუ — მსგავსი გამაგრებული ნაწილი, სადაც ყველაზე მნიშვნელოვანი ვასალები დაასახლა.

## რესურსები ინტერნეტში
## სქოლიო
კატეგორია:ციხესიმაგრეები
კატეგორია:ციხესიმაგრეები ანბანის მიხედვით
კატეგორია:ციხესიმაგრეები ქვეყნების მიხედვით
კატეგორია:იაპონიის ღირსშესანიშნაობები
კატეგორია:იაპონიის ციხესიმაგრეები
სსრკ-ის პირადი ჩემპიონატი საჭადრაკო კომპოზიციაში 1962

**სსრკ-ის VI პირადი ჩემპიონატი საჭადრაკო კომპოზიციაში (1962)** — პირადი პირველობა საჭადრაკო ამოცანებისა და ეტიუდების შედგენაში.

ნახევარფინალში წარმოდგენილი იყო 78 ავტორის 464 ნაწარმოები, რომლებიც გამოქვეყნდა 1959-1961 წლებში.

## ორსვლიანი ამოცანები 
ნახევარფინალში წარმოდგენილი იყო 36 ავტორის 150 ამოცანა. ფინალში გავიდა 15 ავტორის 30 ამოცანა. საუკეთესო ნაწარმოებების ავტორები გახდნენ ლოშინსკი და ჩეპიჟნი. ორსვლიანი ამოცანების მსაჯები იყვნენ: კ. გრიგორიევი და ზაგურუიკო.

## სამსვლიანი ამოცანები 
ნახევარფინალში წარმოდგენილი იყო 31 ავტორის 99 ამოცანა. ფინალში გავიდა 14 ავტორის 25 ამოცანა. საუკეთესო ნაწარმოებების ავტორები გახდნენ ალფრედ დომბროვსკისი და ა. კოპნინი. სამსვლიანი ამოცანების მსაჯები იყვნენ: ვალენტინ რუდენკო და ვ. ჩეპიჟნი.

## მრავალსვლიანი ამოცანები 
ნახევარფინალში წარმოდგენილი იყო 19 ავტორის 63 ამოცანა. ფინალში გავიდა 17 ავტორის 25 ამოცანა. საუკეთესო ნაწარმოების ავტორი გახდა ლ. ზაგურუიკო. მრავალსვლიანი ამოცანების მსაჯები იყვნენ: ალ. კუზნეცოვი და ა. პოპანდოპულო.

## ეტიუდები 
ნახევარფინალში წარმოდგენილი იყო 29 ავტორის 152 ეტიუდი. ფინალში გავიდა 21 ავტორის 35 ეტიუდი. საუკეთესო ნაწარმოების ავტორი გახდა ჰენრიხ კასპარიანი. ეტიუდების მსაჯები იყვნენ: ა. ბელენკი და ა. ჰერბსტმანი.

## ლიტერატურა 
* 

კატეგორია:სსრკ-ის პირადი ჩემპიონატები საჭადრაკო კომპოზიციაში
კატეგორია:1962 წელი ჭადრაკში
კატეგორია:1962 წლის ჩემპიონატები სსრკ-ში
სსრკ-ის პირადი ჩემპიონატი საჭადრაკო კომპოზიციაში 1965

**სსრკ-ის VII პირადი ჩემპიონატი საჭადრაკო ნაწარმოებებში (1965)** — პირადი პირველობა საჭადრაკო ამოცანებისა და ეტიუდების შედგენაში.

ნახევარფინალში წარმოდგენილი იყო 91 ავტორის 528 ნაწარმოები, რომლებიც გამოქვეყნდა 1962–1964 წლებში.

## ორსვლიანი ამოცანები 
ნახევარფინალში წარმოდგენილი იყო 43 ავტორის 177 ამოცანა. ფინალში გავიდა 17 ავტორის 35 ამოცანა. საუკეთესო ნაწარმოებების ავტორები გახდნენ ე. ლივშიცი და ვალენტინ რუდენკო.

მსაჯი: ალფრედ დომბროვსკისი.

## სამსვლიანი ამოცანები 
ნახევარფინალში წარმოდგენილი იყო 32 ავტორის 105 ამოცანა. ფინალში გავიდა 18 ავტორის 35 ამოცანა. საუკეთესო ნაწარმოების ავტორი გახდა ლევ ლოშინსკი.

მსაჯი: რაფაელ კოფმანი.

## მრავალსვლიანი ამოცანები 
ნახევარფინალში წარმოდგენილი იყო 22 ავტორის 74 ამოცანა. ფინალში გავიდა 15 ავტორის 35 ამოცანა. საუკეთესო ნაწარმოების ავტორი გახდა ლევ ლოშინსკი.

მსაჯი: ვალენტინ რუდენკო.

## ეტიუდები 
ნახევარფინალში წარმოდგენილი იყო 34 ავტორის 172 ეტიუდი. ფინალში გავიდა 23 ავტორის 35 ეტიუდი. საუკეთესო ნაწარმოების ავტორი გახდა ვლადიმირ კოროლკოვი.

მსაჯები: იური ავერბახი და ან. კუზნეცოვი.

## ლიტერატურა 
* 

კატეგორია:სსრკ-ის პირადი ჩემპიონატები საჭადრაკო კომპოზიციაში
კატეგორია:1965 წელი ჭადრაკში
კატეგორია:1965 წლის ჩემპიონატები სსრკ-ში
ლუმპიანგ კესო

**ლუმპიანგ კესო** ― ფილიპინური შემწვარი აპეტაიზერი, რომელიც შედგება თხელ, კვერცხისგან მომზადებულ ცომში გახვეული ყველის მოგრძო ნაჭრებისგან. ის აგრეთვე ცნობილია, როგორც ყველის ჩხირები, ყველის ლუმპია ან ყველის ტურონი. ჩვეულებრივ მიირთმევენ თბილს, ბანანის, კეტჩუპისა და მაიონეზის ნარევისგან დამზადებული საწებლით.  მას ასევე უმატებენ ნივრიან მაიონეზეს ან ტკბილი ჩილის სოუსს. 

კერძს მარტივი რეცეპტი აქვს – ყველის გრძელ ჩხირს (ყველაზე ხშირად ჩედერს) ახვევენ თხელ ლუმპიას ცომში. ჩხირები სწრაფად იწვება, 2 წუთზე ნაკლებ დროში. იდეალურ შემთხვევაში, ყველს ან მთელ ლუმპიას მომზადებამდე აცივებენ ან ყინავენ, რადგან ეს ხელს უშლის ყველის სრულ დნობას შეწვისას. ყველის დადნობის თავიდან ასაცილებლად ასევე შეგიძლიათ, ის ცომში რაც შეიძლება მჭიდროდ გადაახვიოთ.კერძის ზომა შეიძლება იყოს როგორც ძალიან თხელი და გრძელი, ასევე სქელი და მოკლეც. სურვილისამებრ, მას ყველის ფხვნილით ფარავენ.

ლუმპიანგ კესო ლუმპიას სახეობაა. კერძის მოდიფიცირება მარტივია და მის ვარიანტებში იყენებენ სხვადასხვა სახის რძის პროდუქტს, მაგალითად ნაღების ყველს ან რძეს. ყველი ლუმპიას სხვა სახეობებშიც გვხვდება, როგორიცაა დინამიტა და ლუმპიანგ შანხაი, თუმცა ისინი ცალკე კერძების სახეობადაც ითვლება. ლუმპიანგ კესო პოპულარულია ბავშვებში. მას ასევე ხშირად მიირთმევენ ლუდთან ან სხვა ალკოჰოლურ სასმელებთან ერთად.
## სქოლიო
კატეგორია:კერძები
კატეგორია:კერძები ძირითადი ინგრედიენტებით
კატეგორია:აპეტაიზერები
კატეგორია:კულინარია
კატეგორია:საკვები
კატეგორია:ფილიპინური სამზარეულო
კატეგორია:სამზარეულო
დილან ქონრიქი

**დილან ქონრიქი** (დ.2004 წლის 13 აპრილს) — ამერიკელი მომღერალი, სიმღერების ავტორი და მსახიობი.დილანმა თავისი კარიერა დაიწყო მსახიობად, დებიუტთ *„Chicken Girls“*-ში (2017-2020) როგორც კეილა სელცერი და *„The Rookie“*-ში (2021–დღემდე) როგორც ტამარა კოლინსი. 2017 წელს მან მუსიკალური კარიერა დაიწყო თავისი პირველი სიმღერით — *„Heartbeat“*.
2022 წელს დებიუტი ჰქონდა სიმღერით *„Birthday Cake“*, რომელმაც 2023 წლის ივნისში ამერიკის ხმისჩამწერი კომპანიების ასოციაციისგან ოქროს სერტიფიკატი მიიღო.

## ადრეული ცხოვრება
დილან ქონრიქი დაიბადა გილროიში, კალიფორნია, 2004 წლის 13 აპრილს. დილანი გაიზარდა ლუმისში, სადაც დადიოდა ცეკვის, სამსახიობო და სიმღერის გაკვეთილებზე. 11 წლის ასაკში ოჯახთან ერთად ლოს-ანჯელესში გადავიდა საცხოვრებლად. მისი უფროსი ძმა, კეიდენი, ასევე მსახიობია.

## კარიერა
### მსაიობობა
ქონრიქმა დაიწყო მსახიობობა ადრეული ასაკიდან. სამი წლის ასაკში ის გამოჩნდა „''The World's Astonishing News*“-ში (2008-2014). მოგვიანებით, 2016 წელს, მან მონაწილეობა მიიღო ტელეფილმებში *„Weird Wild Wonderful Days of School“* და *„House of Darkness“*. 2017 წელს ქონრიქეს ჰქონა სამსაიობო დებიუტი, როდესაც შეასრულა მთავარი როლი *„Brat“*-ის ვებ-სერიალში *„Chicken Girls“* (2017–2020), სადაც ის კეილა სელცერის პერსონაჟს განასახიერებდა. 2021 წელს ქონრიქე შეარჩიეს *„The Rookie“*-ის მესამე სეზონისთვის (2021–დღემდე), რათა შეესრულებინა ტამარა კოლინსის როლი. 2022 წელს მან შეასრულა სოფიას ახალგაზრდა ვერსია, რომელსაც მიშელ პრადა თამაშობს, მოკლემეტრაჟიან ფილმში *„My Life Stopped at 15“*.

### მუსიკა
ქონრიქემ თავისი პირველი სინგლი, *„Heartbeat“*, 2017 წლის აპრილში გამოუშვა.  2020 წლის აგვისტოში მან გამოაქვეყნა შემდეგი სინგლები: *„Baby Blue“* და *„Wasted Makeup“*.  2020 წლის სექტემბერში გამოვიდა მისი სინგლები *„Not So Secretly“* და *„Homesick“*. ასევე გამოსცა თავისი პირველი *EP* — „*Baby Blue*“. 2021 წლის იანვარში მან გამოუშვა სინგლი „*Bitter*“ ნოაკ ჰელსინგთან ერთად. 2021 წლის მარტში კი გამოსცა თავისი შემდეგი სინგლი, *„After All“*. შემდეგ, 2021 წლის ივლისში, ქონრიქემ გამოუშვა სინგლი „*Advice from the Internet*“. 2022 წლის თებერვალში მან გამოაქვეყნა თავისი სადებიუტო სინგლი, *„Birthday Cake“*. ეს სიმღერა,დილანმა დაწერა თავისი მეგობრისთვის — მეგობრისთვის, რომელმაც 12 წლის ასაკში დედა საშვილოსნოს ყელის კიბოს გამო დაკარგა. 2022 წლის ივნისში ქონრიქემ გამოუშვა „*I Miss You (Skin to Skin)*“. 2023 წლის აპრილში კი მისი მომდევნო სინგლი *„Pieces“* გამოვიდა. 2023 წლის მაისში მან გამოუშვა შემდეგი სინგლები: „*Down from the High*“ და „*Stick and Stones*“. ქონრიქემ ასევე გამოსცა თავისი მეორე EP - „*Pieces*“.  2023 წლის ივნისში სინგლმა „*Birthday Cake*“ მიიღო ოქროს სერტიფიკატი ამერიკის ხმისჩამწერი კომპანიების ასოციაცისგან . 2023 წლის სექტემბერში გამოვიდა სინგლი „*When I Go*“, ხოლო 2023 წლის დეკემბერში — „*Never Change*“. 2024 წლის მარტში ქონრიქემ გამოუშვა „*Last One to Love Me*“. 2025 წლის სექტემბერში მან გამოაქვეყნა „*Written In Stone*“, ხოლო 2025 წლის ნოემბერში — სინგლი „*How To Lose The Girl''“.

## რესურსები ინტერნეტში
*
*
*

## სქოლიო 
კატეგორია:დაბადებული 2004
კატეგორია:მომღერლები
კატეგორია:მომღერლები და სიმღერების ავტორები
კატეგორია:მომღერლები და სიმღერების ავტორები ეროვნების მიხედვით
კატეგორია:XXI საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მომღერლები
მარინუსი (მთვარის კრატერი)

**კრატერი მარინუსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა მარინე ტვირელის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 56.55 კმ, სიღრმე — 2.44 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-28
სუპერსტრატი

**"სუპერსტრატი** – (< ლათ. superstratum,) ინტერფერენციის პირობებში მყოფი ენებიდან ის ენა, რომელიც განიცდის მოცემულ ტერიტორიაზე ადრე გავრცელებული, ან რაიმე თვალსაზრისით ნაკლებპრესტიჟული ენის გავლენას. სუპერსტრატული გავლენები ძირითადად ლექსიკური ნასესხობებით ვლინდება, მაგ., სკანდინავიურ ენათაგან შესული ლექსიკა ინგლისურში. მაგრამ გამორიცხული არ არის გავლენების კვალი გრამატიკაშიც აღმოჩნდეს. მაგ., იმავე სკანდინავიურ ენათა გავლენას ხედავენ ინგლისელები ბრუნების სისტემის მოშლაში." ი.ქობალავა

## სქოლიო
სსრკ-ის ჩემპიონატი ჭადრაკში 1967

**სსრკ-ის 35-ე ჩემპიონატი ჭადრაკში** გაიმართა 1967 წლის 7 დეკემბრიდან 26 დეკემბრამდე, ხარკოვში.

პირველად სსრკ-ის ჩემპიონატების ისტორიაში, ტურნირი ჩატარდა შვეიცარული სისტემით 13 ტურად, 126 მონაწილის შემადგენლობით. ჩემპიონის ტიტული ორივე გამარჯვებულს მიენიჭა. ტურნირის მთავარი მსაჯი იყო სალომონ ფლორი  საზოგადოება „ლოკომოტივის“ სპორტის სასახლეში. ტურნირში მონაწილეობდა 9 დიდოსტატი. ოსტატის წოდება ხუთმა მოჭადრაკემ მოიპოვა: იზვოზჩიკოვმა, უბილავამ (ორივე — საქართველო), დონჩენკომ (უკრაინა), დიდიშკომ (ბელარუსი), სინიავსკიმ (ყაზახეთი).

## ტურნირის ცხრილი 
## ლიტერატურა 
* Шахматная Москва, № 23 (237), 15 декабря 1967;
* Шахматная Москва, № 24 (238), 29 декабря 1967;
* Шахматная Москва, № 1 (239), 12 января 1968;
* Шахматная Москва, № 2 (240), 19 января 1968;
* Шахматы, Издание союза спортивных обществ и организаций и шахматной федерации Латвийской ССР, № 3 (195), 1968, Стр. 2—15;
* 

კატეგორია:ჭადრაკი
კატეგორია:საბჭოთა კავშირის ჩემპიონატი ჭადრაკში
ისამუ იოშიი

**გრაფი ისამუ იოშიი** (吉井 勇, იოშიი ისამუ, დ. 8 ოქტომბერი, 1886 — 9 ნოემბერი, 1960) — იაპონელი ტანკას პოეტი და დრამატურგი, რომელიც მოღვაწეობდა იაპონიის ტაიშოს და შოვას პერიოდებში. ახალგაზრდობაში დაინტერესებული იყო ევროპული რომანტიზმით და ატარებდა მის გავლენას, თუმცა მისი შემდგომი ნაწარმოებები უფრო თავშეკავებული იყო.

## ადრეული ცხოვრება
იოშიი ისამუ დაიბადა ტოკიოს ელიტურ ტაკანავას რაიონში. მისი ბაბუა, გრაფი იოშიი ტომოსანე, საცუმას სამთავროს ყოფილი სამურაი-მოსამსახურე იყო, აგრეთვე ფეოდალური პალატისა (*Peers House*) და საიდუმლო საბჭოს წევრი, ასევე იმპერატორის სასახლის სამინისტროს მაღალჩინოსა. მისი დეიდა იყო ფელდმარშალ ოიამა ივაოს მეუღლე. იოშიიმ 1887 წლიდან დაიწყო ცხოვრება მამის საზაფხულო სახლში კანაგავას პრეფექტურაში, კამაკურაში, ზაიმოკუზას უბანში და 1891 წელს შევიდა კამაკურას სკოლის დაწყებით განყოფილებაში. შემდეგ წელს ოჯახი დაბრუნდა ტოკიოში, მაგრამ დანარჩენი ცხოვრების განმავლობაში ის ხშირად უბრუნდებოდა კამაკურას, რათა ჯანმრთელობის პრობლემებისთვის მიეხედა (მწერალს ტუბერკულოზი აწუხებდა).

## ცხოვრების ბოლო წლები და მემკვიდრეობა
გვიანდელ წლებში იოშიი ცხოვრობდა სახლში კიოტოში, მთა ჰიეის ძირში და იყო გიონის გასართობი რაიონის ხშირი სტუმარი. ყოველწლიურად 8 ნოემბერს იმართება ფესტივალი მის პატივსაცემად, სადაც გიონის რაიონის გეიკო (გეიშა) და მაიკო (მომავალი გეიშა ან გეიკო) აწყობენ ყვავილებს ძეგლის წინ მის ტანკასთან:

„რაც არ უნდა თქვან,

მე მიყვარს გიონი.

თუნდაც ძილში

წყლის ხმა

ჩემი ბალიშის ქვეშ მიედინება.“

(かにかくに　祇園はこひし寝（ぬ）るときも　枕のしたを水のながるる）

*Ka ni kaku ni / Gion ha koishi / nuru toki mo / makura no shita wo / mizu no nagaruru*

1948 წელს იოშიი დაინიშნა პოეზიის შემრჩევად საიმპერატორო კარზე ახალი წლის პოეზიის კითხვის ცერემონიისთვის. იმავე წელს ის გახდა იაპონიის ხელოვნების აკადემიის წევრი. იოშიი გარდაიცვალა 1960 წელს, 74 წლის ასაკში. მისი საფლავი მდებარეობს ტოკიოს აოიამას სასაფლაოზე.

## ბიბლიოგრაფია
* Kato, Shuichi. *A History of Japanese Literature*. RoutledgeCurzon (1997) 
* Keene, Donald. *Modern Japanese Literature: An Anthology*. Grove Press (1956). 
*
* Ortolani, Benito. *The Japanese Theatre*. Princeton University Press (1995). 

## რესურსები ინტერნეტში
*Prominent People of Minato City 
*Yoshii Isamu Memorial Museum, Kami City, Shikoku

## იხილეთ აგრეთვე
*იაპონური ლიტერატურა

## სქოლიო
ვიდეო თამაშების შექმნა

**ვიდეო თამაშების შემუშავება** — ვიდეო თამაშის შექმნის პროცესი. ეს არის მრავალდისციპლინური საქმიანობა, რომელიც მოიცავს პროგრამირებას, დიზაინს, მხატვრობას, (არტს), აუდიოს, მომხმარებლის ინტერფეისს და სცენარის შექმნას. თითოეული ეს სფერო შეიძლება შედგებოდეს უფრო სპეციალიზებული უნარებისგან; მაგალითად, მხატვრობა მოიცავს ობიექტების 3D მოდელირებას, პერსონაჟების მოდელირებას, ანიმაციას, ვიზუალურ ეფექტებს და ა.შ. შექმნის პროცესი ხორციელდება პროექტის მენეჯმენტის, წარმოებისა და ხარისხის კონტროლის დახმარებით. გუნდი შეიძლება შედგებოდეს ასობით ადამიანისგან, მცირე ჯგუფისგან ან თუნდაც ერთი ადამიანისგან.

კომერციული ვიდეოთამაშების შექმნა, როგორც წესი, გამომცემლის მიერ ფინანსდება. ამ პროცესის დასრულება კი, შესაძლოა, 2-დან 5 წლამდე გაგრძელდეს. მცირე, თვითდაფინანსებული გუნდების მიერ თამაშის შემქმნელს დამოუკიდებელი დევველოპერი (იგივე ინდი-დეველოპერი) ეწოდება. ტექნოლოგიური ბაზა, რომელსაც თამაში იყენებს, შესაძლოა, ნულიდან იქნას დაწერილი, ან გამოყენებული იყოს კომპანიის სპეციფიკური, ლიცენზირებული პროგრამული უზრუნველყოფა. ვინაიდან თამაშების შექმნა სულ უფრო და უფრო კომპლექსურ ხასიათს იძენს; როგორც დიდი, ისე დამოუკიდებელი კომპანიები იყენებენ მზა თამაშის ძრავას (), როგორებიცაა Unity, Unreal Engine ან Godot.

კომერციული თამაშების შექმნა 1970-იან წლებში დაიწყო არკადული ვიდეო თამაშების (როგორიცაა „Computer Space“), პირველი თაობის ვიდეო თამაშების კონსოლების (როგორიცაა Magnavox Odyssey) და სახლის კომპიუტერების (მაგალითად, Apple II) გამოჩენასთან ერთად. 1980-იან წლებში ერთ პროგრამისტს შეეძლო ერთი თამაშის თავიდან ბოლომდე შექმნა (მაგ. „Pitfall!“). 1980-იანი წლების ბოლოს, მეორე და მესამე თაობის ვიდეო თამაშების კონსოლებსა და პერსონალურ კომპიუტერებზე 3-განზომილებიანი გრაფიკის მზარდი პოპულარობის, ვიზუალისა და ხარისხის მიმართ გაზრდილი მოთხოვნების გამო, მეინსტრიმ ვიდეო თამაში იმდენად რთული გახდა, რომ მის შექმნას ერთი ადამიანი ვეღარ უმკლავდებოდა. მაღალი ხარისხის (ხშირად AAA ეწოდება) თამაშის შექმნის საშუალო ღირებულება ეტაპობრივად გაიზარდა: 2000 წელს 1–4 მილიონი აშშ დოლარიდან 2023 წლისთვის 200 მილიონ დოლარამდე, გაიზარდა (ან კიდევ უფრო მეტი). ამავდროულად, დაიწყო ინდი-დეველოპმენტის აღმავლობა. ყველა დროის ყველაზე გაყიდვადი ვიდეოთამაში, Minecraft, თავდაპირველად ერთმა ადამიანმა დაწერა, შემდეგ მცირე გუნდმა განავითარა, სანამ კომპანია Microsoft-მა არ შეიძინა და მნიშვნელოვნად არ გააფართოვა.

მეინსტრიმ კომერციული ვიდეო თამაშები, ძირითადად, ფაზებად იქმნება. ჯერ ყალიბდება კონცეფცია, რომელიც შემდეგ გადადის წინასწარ წარმოებაში (), სადაც იქმნება პროტოტიპები და თამაშის მთლიანი გეგმა. ამას მოსდევს სრულმასშტაბიანი წარმოება (), შემდეგ კი, ზოგჯერ, დგება პოსტ-წარმოების () ეტაპი, სადაც თამაშის დახვეწა მიმდინარეობს. მრავალი დეველოპერისთვის, განსაკუთრებით მცირე გუნდებისთვის, გავრცელებულ პრაქტიკად იქცა თამაშების „ადრეული წვდომის“ () სახით გამოშვება, რა დროსაც თამაში ეტაპობრივად ვითარდება მოთამაშეების უკუკავშირის მეშვეობით.

## ლიტერატურა
* 
* 
* 
* 
* 
* 
* 
* 
* 
* 
* 

## რესურსები ინტერნეტში
## სქოლიო
კატეგორია:ვიდეო თამაშების შექმნა
ვიდეო თამაშების პროდიუსერი

**ვიდეო თამაშების პროდიუსერი** — პიროვნება, რომელიც ზედამხედველობას უწევს ვიდეო თამაშის შექმნის პროცესს.
 პროდიუსერი თამაშის შექმნის ყველა ფაზაში მონაწილეობს, მათ შორის, საწყისი კონცეფციიდან დაწყებული,  პროდუქტის გამოშვებამდე. პროდიუსერი უმეტესად ასრულებს მენეჯერისა და აღმასრულებლის როლს.

შიდა პროდიუსერი მუშაობს უშუალოდ შემქმნელ გუნდთან და პასუხისმგებელია პროექტის ყოველდღიურ მართვაზე. მისი მოვალეობები მოიცავს გუნდებს შორის კომუნიკაციის უზრუნველყოფას, ბიუჯეტის მართვასა და ვადების დაცვას, აგრეთვე რესურსების ოპტიმალურ განაწილებას. პროდიუსერი ხშირად მონაწილეობს თანამშრომლების დაქირავებისა და სამუშაო გრაფიკის დაგეგმვის პროცესშიც.

გარე პროდიუსერი, როგორც წესი, გამომცემლის ინტერესებს წარმოადგენს და უზრუნველყოფს კომუნიკაციას შემქმნელ სტუდიასა და გამომცემლობას შორის. ის აკონტროლებს, რომ შემუშავების პროცესი გამომცემლის ინტერესებსა და ხელშეკრულებას შეესაბამებოდეს.

პროდიუსერის როლი შეიძლება შევადაროთ კინოპროდიუსერის ფუნქციას, რადგან ის უზრუნველყოფს, რომ პროექტი ბიუჯეტსა და დროში ჩაჯდეს და საბოლოოდ მაღალი ხარისხის პროდუქტი შეიქმნას. ზოგიერთ კომპანიაში, ეს როლი იყოფა: აღმასრულებელი პროდიუსერი (უფრო მაღალი დონის მართვა) და ასოცირებული პროდიუსერი (დამხმარე ფუნქციები). წარმატებულ პროდიუსერს აუცილებელია გააჩნდეს კომუნიკაციის და დეტალებზე დაკვირვების უნარი, აგრეთვე ტექნიკური ცოდნა.

## რესურსები ინტერნეტში
* პროდიუსერი — Euroco
* ჯასტინ მაკლაინი — Game Boy — Daily Mirror
* ვიდეო თამაშების პროდიუსერი — Screen Skills

## სქოლიო
კატეგორია:ვიდეო თამაშების პროდიუსერები
Coca-Cola Black Cherry Vanilla(სასმელი)

**კოკა-კოლა „შავი ალუბლის ვანილა“** და დიეტური კოკა-კოლა „შავი ალუბლის ვანილა“ — კოკა-კოლას ნაირსახეობები, რომლებიც 2006 წლის იანვარში გამოუშვა კომპანია „კოკა-კოლამ“-მ შეერთებულ შტატებში. 

გაყიდვების დაბალი მაჩვენებლების და 2007 წლის ზაფხულში შეერთებულ შტატებში Vanilla Coke-ის (ახლა Coca-Cola Vanilla) დაბრუნების გამო, Black Cherry Vanilla Coke-ის წარმოება შეწყდა.

Coca-Cola Freestyle-ის შადრევნებს აქვთ Coca-Cola Cherry Vanilla-ს ვარიაცია, რომელიც მოგვიანებით 2020 წლის თებერვალში ქილებში/ბოთლებში გამოვიდა.

## რესურსები ინტერნეტში
* BevNet.com Review

## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:აშშ
კატეგორია:ბრენდები
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
შიძოკუ

**შიძოკუ** () — იაპონიაში უტიტულო თავადაზნაურობის წოდება, რომელიც არსებობდა 1869-1947 წლებში. ის ჩამოყალიბდა საშუალო და წვრილი სამურაებისგან.

## ისტორია
1869 წლის ივლისში მიწებისა და მოსახლეობის იმპერატორისთვის დაბრუნების შემდეგ, იაპონიის საიმპერატორო მთავრობამ მიაღწია ურთიერთობების ლიკვიდაციას „ბატონი — მსახური“ რეგიონულ მმართველებს, დაიმიოებსა და მათზე დამოკიდებულ სამურაებს შორის. ხელისუფლებამ ამ უკანასკნელებისგან შექმნა თავადაზნაურობის ახალი წოდება — შიძოკუ. 1870 წელს სამურაების დაბალი ფენები გამოეყვნენ ცალკე რიგითთა წოდებად (სოცუძოკუ), თუმცა პროტესტის გამო ის ორი წლის შემდეგ გაუქმდა. 1872 წელს მთავრობამ საშუალო და წვრილ სამურაებს დაუმკვიდრა შიძოკუს მემკვიდრეობითი წოდება, ხოლო დაბალი ფენების წარმომადგენლებს ეს წოდება ერთი თაობით მიანიჭა. 1873 წელს შიძოკუს ეკუთვნოდა დაახლოებით 410 ათასი ოჯახი (1,89 მილიონზე მეტი ადამიანი).

უტიტულო არისტოკრატია იყო მეორე პრივილეგირებული წოდება ტიტულოვანი არისტოკრატიის, კაძოკუს, შემდეგ და იაპონიის სოციალურ იერარქიაში უფრო მაღალ საფეხურს იკავებდა, ვიდრე უბრალო მოსახლეობა. უტიტულო არისტოკრატიის წარმომადგენლები სახელმწიფო ბიუჯეტიდან ფინანსდებოდნენ და უფლება ჰქონდათ ეარათ ხმლები. თუმცა, 1873 წელს იაპონიაში შემოღებული იქნა საყოველთაო სამხედრო სავალდებულო სამსახური, რამაც შეამცირა არისტოკრატიის სამხედრო მნიშვნელობა, ხოლო ხმლების ტარების აკრძალვამ და სახელმწიფო დაფინანსების გაუქმებამ წაართვა მათ ბოლო პრივილეგიები. 1870-იანი წლების ბოლოსთვის არისტოკრატიასა და უბრალო ხალხს შორის სამართლებრივი ზღვარი პრაქტიკულად ლიკვიდირებული იყო.

შემოსავლის მისაღებად, არისტოკრატების ნაწილი გახდა მეცნიერი, მასწავლებელი, პოლიტიკოსი, ადმინისტრატორი, სამხედრო ან პოლიციელი. ზოგიერთი მათგანი ლიდერად იქცა თავისი საქმიანობის სფეროში. თუმცა, უმეტესობამ კომერციას მიჰყო ხელი და სწრაფად გაკოტრდა. ქვეყანაში გამოჩნდა გამოთქმაც კი: „ვაჭრობა არისტოკრატივით“. სიღარიბეში ჩავარდნილმა ბევრმა არისტოკრატმა დაიწყო მოწყალების თხოვნა ან გზებზე ყაჩაღობას მიჰყო ხელი.

უტიტულო არისტოკრატიის გადასარჩენად, იმპერიულმა მთავრობამ მათ ერთჯერადი სუბსიდიები გამოუყო და ხელი შეუწყო მათ ჰოკაიდოზე გადასახლებას, სოფლის მეურნეობით დაკავების მიზნით. თუმცა, სამთავრობო ზომები არასაკმარისი აღმოჩნდა, რამაც უკმაყოფილოთა რადიკალიზაცია გამოიწვია. შიძოკუს ნაწილმა მოაწყო აჯანყებები, რომელთაგან ყველაზე ძლიერი იყო საცუმას აჯანყება 1877 წელს, ხოლო მეორე ნაწილმა აქტიური მონაწილეობა მიიღო საზოგადოებრივ-პოლიტიკურ მოძრაობაში თავისუფლებისა და სახალხო უფლებებისთვის, ასევე ქვეყნის დემოკრატიზაციისთვის. მიუხედავად იმისა, რომ XX საუკუნის დასაწყისისთვის შიძოკუმ დაკარგა თავისი წოდებრივი პრივილეგიები, მისი წარმომადგენლები მაინც აფასებდნენ თავიანთ წოდებას და იშვიათად უკავშირებდნენ ბედს უბრალო ადამიანებს. შიძოკუს წოდება ლიკვიდირებული იქნა მეორე მსოფლიო ომის შემდეგ, 1947 წელს, იაპონიის ახალი კონსტიტუციის ძალაში შესვლასთან დაკავშირებით.

## ლიტერატურა
*Служилые слои на традиционном Дальнем Востоке / С. В. Волков; Моск. гос. ун-т им. М. В. Ломоносова, Междунар. центр корееведения. — М. : Вост. лит., 1999. — 310, [2] с. — ISBN 5-02-018092-0
*Книга Самурая. — Санкт-Петербург : Евразия, 2008. — 612 с. — ISBN 978-5-8071-0300-9

## რესურსები ინტერნეტში
* Общество изучения семей сидзоку

კატეგორია:სამურაი
კატეგორია:იაპონიის კულტურა
არვა (სასმელი)

**არვა** — წყლის ბრენდი, რომელსაც აწარმოებს დუბაიში დაფუძნებული Al Ahlia Group, Coca-Cola-ს ბრენდების ლიცენზირებული ბოთლის მწარმოებელი და დისტრიბუტორი არაბთა გაერთიანებულ საემიროებსა და ომანში.   არვას  წყალი იწარმოება კომპანიის ალ-აინის ქარხანაში 1990 წლიდან. არვას წყალს ასევე აქვს ქარხანა ტულკარემში, დასავლეთ სანაპიროზე.

„Arwa Fruits“, გაზიანი წყლის ვარიანტი, გამოვიდა ბაჰრეინში 2010 წელს. ის ხელმისაწვდომია ორი ბუნებრივი არომატით: მარწყვი და ლიმონი.

## რესურსები ინტერნეტში
* ოფიციალური საიტი
* Arwa Water Twitter-ზე Facebook Instagram

## სქოლიო
კატეგორია:სასმელები
კატეგორია:სასმელები გემოს მიხედვით
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:ბრენდები
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
კატეგორია:ბრენდები ქვეყნების მიხედვით
კატეგორია:არაბთა გაერთიანებული საამიროები
რაიმარუსი (მთვარის კრატერი)

**კრატერი რაიმარუსი** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-აღმოსავლეთ ნაწილში. სახელი ეწოდა ნიკოლას რაიმერსის პატივსაცემად (დაამტკიცა საერთაშორისო ასტრონომიულმა კავშირმა 1935 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 47.62 კმ, სიღრმე — 2.31 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-28
Gorilla Energy (სასმელი)

**Gorilla Energy** — გლობალური ენერგეტიკული სასმელების ბრენდი, რომლის თანადამფუძნებელია გლებ ლიფშიცი და რომლის სათაო ოფისი ლოს-ანჯელესსა და დუბაიში მდებარეობს. წარმოება 2010 წელს დაიწყო, პროდუქცია ამჟამად 30 ქვეყანაში ვრცელდება და 2024 წელს ბრენდმა თითქმის 1 მილიარდი ქილა გაყიდა.

2025 წელს, Gorilla Energy-მ აღმასრულებელ დირექტორად დანიშნა აჰმედ ელაფიფი, რომელიც ყოფილი Coca Cola-ს თანამშრომელი იყო, ხოლო ოლივერ ჰოლცმანი, რომელიც ყოფილი Red Bull-ის თანამშრომელი იყო, მარკეტინგის დირექტორად. 

## რესურსები ინტერნეტში
* ოფიციალური ვებგვერდი

## სქოლიო
კატეგორია:სასმელები
კატეგორია:ენერგეტიკული სასმელები
კატეგორია:სასმელები კონტინენტების მიხედვით
კატეგორია:სასმელები ქვეყნების მიხედვით
კატეგორია:სასმელების მწარმოებლები ქვეყნების მიხედვით
კატეგორია:ბრენდები
კატეგორია:ბრენდები კომპანიის მიხედვით
კატეგორია:ბრენდები პროდუქტის ტიპის მიხედვით
კატეგორია:ბრენდები ქვეყნების მიხედვით
სსრკ-ის ჩემპიონატი ჭადრაკში ქალთა შორის 1986

**სსრკ-ის 46-ე ჩემპიონატი ჭადრაკში ქალთა შორის**
გაიმართა 1986 წლის 9 ოქტომბრიდან 3 ნოემბრამდე, ქალაქ ფრუნზეში.

შეჯიბრში მონაწილეობა მიიღო 18 სპორტსმენმა: ქვეყნის 45-ე ჩემპიონატის გამარჯვებულებმა და პრიზიორებმა, 46-ე ჩემპიონატის ნახევარფინალისტებმა, აგრეთვე პერსონალურად მოწვეულმა მოჭადრაკეებმა. 6 ტურის შემდეგ ჩემპიონატს  მარტა ლიტინსკაია გამოეთიშა. ლიდერობა დასაწყისიდანვე მოიპოვა ნანა იოსელიანმა, რომელმაც შეძლო მისი შენარჩუნება ბოლომდე და მესამედ გახდა ქვეყნის ჩემპიონი 11½ ქულით. იოსელიანმა მოიპოვა ყველაზე მეტი გამარჯვება — 10. მე-2-3 ადგილები გაინაწილეს ქეთევან არახამიამ და ირინა ლევიტინამ — თითო 10 ქულით. ჩემპიონატი ამავდროულად იყო ფიდე-ს ზონალური ტურნირი; საკონტინენტთაშორისო ტურნირში მონაწილეობის უფლება მოიპოვეს იოსელიანმა, არახამიამ, ს. მატვეევამ, ზ. ლელჩუკმა. პრეტენდენტთა ტურნირის შედეგების მიხედვით (1986) ეს უფლება უკვე ჰქონდათ ლიტინსკაიას, ლ. სემიონოვას და ლევიტინას.

## ტურნირის ცხრილი 
## ლიტერატურა 
* 

კატეგორია:ჭადრაკი
კატეგორია:საბჭოთა კავშირის ჩემპიონატი ჭადრაკში
კატეგორია:1986 წელი ჭადრაკში
გაეროს უშიშროების საბჭოს რეზოლუცია 539

**გაეროს უშიშროების საბჭოს რეზოლუცია 539** მიიღეს 1983 წლის 28 ოქტომბერს, გენერალური მდივნის ანგარიშის მოსმენისა და რეზოლუციების 301 (1971), 385 (1976), 431 (1978), 432 (1978), 435 (1978), 439 (1978) და 532 (1983) დადასტურების შემდეგ, საბჭომ გმო სამხრეთ აფრიკის მიერ ნამიბიის, მაშინდელი სამხრეთ-დასავლეთი აფრიკის, გაგრძელებული ოკუპაცია დაძაბულობა და არასტაბილურობა, რომელიც გაბატონებული იყო სამხრეთ აფრიკაში.

რეზოლუცია ასევე გმო სამხრეთ აფრიკა ნამიბიის შესახებ წინა რეზოლუციების განხორციელების ხელშეშლისთვის და უარყო მისი მცდელობები დაეკავშირებინა არარელევანტური საკითხები ნამიბიის დამოუკიდებლობის გადადებასთან. საბჭომ კვლავ დაადასტურა, რომ საკითხის მშვიდობიანი მოგვარების ერთადერთი საფუძველია ნამიბიის დამოუკიდებლობის დაშვება.

ბოლოს, საბჭომ მოუწოდა სამხრეთ აფრიკას ითანამშრომლოს გენერალურ მდივანთან რეზოლუცია 435-ით ნაკისრი გაეროს დებულებების განხორციელების გეგმებზე, და მოსთხოვა მას წარმოედგინა საბჭოსთვის ანგარიში 1983 წლის 31დეკემბრამდე.

რეზოლუცია 539 დამტკიცდა 14 ხმით ნულის წინააღმდეგ, ხოლო ამერიკის შეერთებულმა შტატებმა თავი შეიკავა ხმის მიცემისგან.

## იხილეთ აგრეთვე
*აპართეიდი

## რესურსები ინტერნეტში
*[Text of the Resolution at undocs.org](https://undocs.org/S/RES/539(1983))

კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები ნამიბიის შესახებ
კატეგორია:გაეროს უშიშროების საბჭოს რეზოლუციები სამხრეთ აფრიკის შესახებ
კატეგორია:1983 წელი სამხრეთ აფრიკის რესპუბლიკაში
გაეროს უშიშროების საბჭოს რეზოლუცია 540

**გაეროს უშიშროების საბჭოს რეზოლუცია 540** მიიღეს 1983 წლის 31 ოქტომბერს, გენერალური მდივნის ანგარიშისა და ირან-ერაყის მთავრობების მიერ გაზრდილი თანამშრომლობის გათვალისწინებით, საბჭომ მოითხოვა მათ გაეგრძელებინა შუამავლობის ძალისხმევა რეგიონში.

რეზოლუცია 540 განაგრძობდა გმობას 1949 წლის ჟენევის კონვენციების დარღვევის ყველა აქტს, ადასტურებდა თავისუფალი ნავიგაციის უფლებას საერთაშორისო წყლებში. ასევე მოთხოვა გენერალურ მდივანს ხავიერ პერეს დე კუელიარმა გაეგრძელებინა ძალისხმევა ორ ქვეყანას შორის საომარი მოქმედებების დასრულების გზის საპოვნელად და მოუწოდა ირანს, ერაყს და სხვა წევრ სახელმწიფოებს თავი შეეკავებინათ მოქმედებებისგან, რომლებსაც შეეძლოთ რეგიონის დესტაბილიზაცია.

რეზოლუცია დამტკიცდა 12 ხმით ნულის წინააღმდეგ, ხოლო მალტამ, ნიკარაგუამ და პაკისტანმა თავი შეიკავეს ხმის მიცემისგან.

## იხილეთ აგრეთვე
*ირან-ერაყის ომი

## რესურსები ინტერნეტში
*[Text of the Resolution at undocs.org](https://undocs.org/S/RES/540(1983))

კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები ირანის შესახებ
კატეგორია:გაეროს უშიშროების საბჭოს რეზოლუციები ერაყის შესახებ
კატეგორია:1983 წელი ირანში
კატეგორია:1983 წელი ერაყში
გაეროს უშიშროების საბჭოს რეზოლუცია 542

**გაეროს უშიშროების საბჭოს რეზოლუცია 542** მიიღეს 1983 წლის 23 ნოემბერს, ჩრდილო ლიბანში სიტუაციის განხილვის შემდეგ, საბჭომ გამოხატა შეშფოთება ქვეყნის ჩრდილოეთში მიმდინარე საბრძოლო მოქმედებების გამო, და გამოთქვა მწუხარება ყველა ადამიანური მსხვერპლის გამო.

საბჭომ მოითხოვა ცეცხლის შეწყვეტა ყველა დაინტერესებული მხარისგან და გამოხატა პატივისცემა სხვადასხვა ჰუმანიტარული ორგანიზაციების მიმართ მათი ძალისხმევისთვის. ასევე მოთხოვა გენერალურ მდივანს გაეგრძელებინა სიტუაციის მონიტორინგი.

## იხილეთ აგრეთვე
*ლიბანის სამოქალაქო ომი

## რესურსები ინტერნეტში
*[Text of the Resolution at undocs.org](https://undocs.org/S/RES/542(1983))

კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები ლიბანის შესახებ
კატეგორია:1983 წელი ლიბანში
სუპლიგენი

**სუპლიგენი** — თხევადი საკვები დანამატი ან საკვების შემცვლელი, რომელიც წარმოებულია Nestlé-ს (მოგვიანებით Seprod Group of Companies) მიერ. სუპლიგენი გამდიდრებულია ვიტამინებით, კალციუმით და რკინით. ის პირველად 1976 წელს გამოვიდა იამაიკაში. ამჟამინდელი არომატებია ვანილი, შოკოლადი, ორცხობილა და ნაღები, ყავა, ირლანდიური ხავსი,  მარწყვი, ალაო და არაქისი. პროდუქტი მიეწოდება 250 მლ, 330 მლ და 1 ლიტრიანი ტეტრა პაკეტების და 290 მლ ამოსაწევი ქილების სახით.

სუპლიგენი ძირითადად ხელმისაწვდომია კარიბის ზღვის რეგიონში (როგორიცაა იამაიკა, ტრინიდადი, ტობაგო და რამდენიმე სხვა), თუმცა ის ასევე გვხვდება ლათინური ამერიკის სხვა ქვეყნებში, როგორიცაა ბრაზილია, მექსიკა, პანამა, ასევე შეერთებული შტატების რამდენიმე რეგიონში.

## სქოლიო
კატეგორია:ბრენდები
კატეგორია:სასმელები
კატეგორია:საკვები
კატეგორია:საკვები პროდუქტები
კატეგორია:საკვები პროდუქტების ბრენდები
კატეგორია:ენერგეტიკული სასმელები
კატეგორია:საკვები
კატეგორია:საკვები პროდუქტები
კატეგორია:საკვები პროდუქტების ბრენდები
აქიყოლის ტბა

მინი|300პქ|მარჯვნივ|აქიყოლის ტბა
**აქიყოლის ტბა** — მარილიანი ტბა სინძიანგში, ჩინეთში. ტბა რუოციანგის ოლქის საზღვრებში მდებარეობს. ცნობილია ადგილობრივი და გადამფრენი ფრინველების თავშეყრის ადგილად.

## სქოლიო 
კატეგორია:ჩინეთის ტბები
მაცუმაე ტაკაჰირო

**მაცუმაე ტაკაჰირო** (, დ. 10 დეკემბერი, 1829 – გ. 9 ივნისი, 1866) — იაპონელი სახელმწიფო მოღვაწე ედოს პერიოდის ბოლოს, მაცუმაე-ჰანის მე-12 დაიმიო (1849-1865).

## ბიოგრაფია
დაიბადა მაცუმაეს ციხესიმაგრეში კუნძულ ჰოკაიდოზე. ის იყო მაცუმაე აკიჰიროს (1775-1833), მაცუმაე-ჰანის მე-9 დაიმიოს (1792-1799, 1821-1833), მეექვსე ვაჟი. ბავშვობაში მას ტამეკიტი ერქვა. 1833 წელს მამის გარდაცვალების შემდეგ, ის ოთხი წლის ასაკში გაგზავნეს საგვარეულო მამულში, ედოში. მის განათლებაში შედიოდა ინგლისური ენის შესწავლა.

1849 წელს მე-11 დაიმიომ მაცუმაე მასაჰირომ (1839-1849) უარი თქვა ძალაუფლებაზე თავისი ბიძის, ტაკაჰიროს (1849-1865) სასარგებლოდ. იმავე 1849 წელს მაცუმაე ტაკაჰირომ სიოგუნის მთავრობისგან (ბაკუფუსგან) მიიღო განკარგულება თავის სამფლობელოებში ციხესიმაგრის მშენებლობის შესახებ. 1854 წელს დაიმიო მაცუმაემ პირველად ოფიციალურად მიიღო საკუთარი ციხესიმაგრის ფლობის უფლება.

1855 წელს, საერთაშორისო ვაჭრობისთვის იაპონური პორტების, მათ შორის ეძოზე მდებარე პორტების გახსნის გამო, შოგუნის მთავრობამ კვლავ აიღო ჰოკაიდოს ტერიტორია პირდაპირი მმართველობის ქვეშ, ხოლო მაცუმაეს მთავარს კუნძულის მხოლოდ მცირე ნაწილი დაუტოვა. სანაცვლოდ, მას გადასცეს მიწები მუცუს (დატეს მაზრა) და დევას (მუროიამას მაზრა) პროვინციებში, რომლებიც 30 ათასი კოკუს ოდენობის შემოსავალს იძლეოდა. ამის გარდა, მაცუმაე ტაკაჰიროს ეძლეოდა ყოველწლიური კომპენსაცია 18 ათასი რიოს ოდენობით.

1863 წლის აპრილში ტოძამა-დაიმიო მაცუმაე ტაკაჰირო დაინიშნა სიოგუნის მთავრობაში ტაძრებისა და სალოცავების უწყების უფროსად, მაგრამ იმავე წლის აგვისტოში თანამდებობიდან გადააყენეს. 1864 წლის ივლისში მან მიიღო ფლოტისა და არმიის უწყების უფროსის თანამდებობა. იმავე წლის ნოემბერში მაცუმაე ტაკაჰიროს მიენიჭა როძიუს (უფროსი სახელმწიფო მრჩევლის) რანგი. ამავე თვეში მას დაუბრუნეს კუნძულ ეძოზე მიწების ნაწილი (კუმაისიდან სირიუტიმდე ტერიტორია), მაგრამ სანაცვლოდ მისი ყოველწლიური კომპენსაციის ოდენობა 700 რიოთი შეუმცირეს.

1865 წელს საერთაშორისო ვაჭრობისთვის კიოტოს პორტის გახსნამ გამოიწვია კიოტოში იმპერიული კარის უკმაყოფილება. პორტის გახსნისთვის პასუხისმგებლობა დაეკისრა მაცუმაე ტაკაჰიროს, ისევე როგორც აბე მასატოს, რომელიც ასევე იაპონიის ჩრდილო-აღმოსავლეთი ნაწილიდან იყო. ისინი თანამდებობებიდან გადააყენეს და როძიუს რანგი ჩამოართვეს. მაცუმაე ტაკაჰიროს უბრძანეს, თავის სამთავროში წასულიყო. იმავე 1865 წელს ტაკაჰირომ უარი თქვა თავის დომენში ძალაუფლებაზე ნორიჰიროს (1844-1869), თავისი ძმისშვილისა და ნაშვილევი შვილის, სასარგებლოდ, რომელიც მაცუმაე-ჰანის მე-13 დაიმიო გახდა.

1866 წლის ივნისში 36 წლის მაცუმაე ტაკაჰირო, ცხელებით დაავადებული, გარდაიცვალა საკუთარ მაცუმაეს ციხესიმაგრეში ჰოკაიდოზე. ტაკაჰიროს გარდაცვალებიდან რამდენიმე წლის შემდეგ, მისმა შვილიშვილმა ნაგაჰირომ (1865-1905) შუამდგომლობით მიმართა იმპერიულ კარს შეწყალების თხოვნით, რაც დაკმაყოფილდა ყველა წოდებისა და რანგის აღდგენასთან ერთად.

## ლიტერატურა
* *Totman, Conrad*. The Collapse of the Tokugawa Bakufu. — Honolulu: University of Hawai’i Press.
*Beasley, W.G. (2002). *The Perry Mission to Japan, 1853-1854* London: Routledge.
*Totman, Conrad. *The Collapse of the Tokugawa Bakufu*. Honolulu: University of Hawai'i Press.

## რესურსები ინტერნეტში
*"Matsumae-han" on *Edo 300 HTML* (2 Jul. 2008)

კატეგორია:იაპონელი პოლიტიკოსები
კატეგორია:იაპონელები საუკუნეებისა და საქმიანობის მიხედვით
ორსვლიანი ამოცანა

**ორსვლიანი ამოცანა** () — საჭადრაკო ამოცანა, რომელშიც გარკვეული პირობა უნდა შესრულდეს არაუმეტეს 2 სვლაში.

*ორთოდოქსულ კომპოზიციაში: თეთრები იწყებენ და აშამათებენ შავების მეფეს ორ სვლაში. ორთოდოქსული ორსვლიანი ამოცანა ისტორიულად ჩამოყალიბებული ჟანრია საჭადრაკო კომპოზიციაში. 
არაორთოდოქსულ კომპოზიციაში:
*ნადიშამათი: შავები იწყებენ და ეხმარებიან თეთრებს  მეფის დაშამათებაში;
*უკუშამათი: თეთრები იწყებენ და აიძულებენ შავებს, შამათი გამოუცხადონ თეთრ მეფეს.
*ზღაპრულ ჭადრაკში თამაშის შესაძლო მიზანი შეიძლება იყოს პატის მიღწევა 2 სვლაში (პირდაპირი პატი, კოოპერაციული პატი, უკუპატი), ასევე შესაძლებელია თამაშის ახალი წესები ან ზემოთ ჩამოთვლილთა სხვადასხვა კომბინაცია.

ორთოდოქსულმა ორსვლიანმა ამოცანამ ფართო გავრცელება მოიპოვა XIX საუკუნის ბოლოს ჩეხი და ინგლისელი კომპოზიტორების ნამუშევრების წყალობით. 

## ორსვლიანი ამოცანის ნიმუშები 
ამოხსნა:
:**1.მf6 მ:f6 2. f4#  &nbsp;
:**1. ...  &nbsp;მფ:f6 2. ლg7#** &nbsp;
:**1. ...d3 &nbsp;2. ლb2#** &nbsp;

ამოხსნა:
**1.ლf3!!** მუქარით **2.მb4#** 
**1...ლ:f3+ 2.ეe4#** 
**1...ე:f3 2.ეg4#** 
**1...მფb3 2.მc1#** 
**1...b1ლ 2.ეc2#'''

## ლიტერატურა 
* 

კატეგორია:ჭადრაკი
კატეგორია:საჭადრაკო კომპოზიცია
პალიზა (მთვარის კრატერი)

**კრატერი პალიზა** () — დარტყმითი მეტეორიტული კრატერი მთვარეზე. მდებარეობს მთვარის ხილული მხარის სამხრეთ-დასავლეთ ნაწილში. სახელი ეწოდა იოჰან პალიზას პატივსაცემად (დაამტკიცა საერთაშორისო ასტრონომიულმა კავშირმა 1935 წელს). 

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 33.47 კმ, სიღრმე — 2.08 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-19
ნიჰათ ემირი

**ისმაილ ნიჰათ ერიმი** (, დ. 30 ნოემბერი, 1912, ქანდირა, ოსმალეთის იმპერია — გ. 19 ივლისი, 1980, სტამბოლი, თურქეთი) — თურქი პოლიტიკური, სახელმწიფო და საზოგადო მოღვაწე. თურქეთის პრემიერ-მინისტრი (1971-1972). თურქეთის ვიცე-პრემიერ-მინისტრი (1949-1950). თურქეთის დიდ ეროვნულ ასამბლეის დეპუტატი ხუთი მოწვევის განმავლობაში (1943-1950 და 1961-1973), დიპლომატი, იურისტი, ჟურნალისტი, რედაქტორი, გამომცემელი, პედაგოგი. ანკარის უნივერსიტეტის პროფესორი. სამართლის დოქტორი.

## ბიოგრაფია
ნიჰათ ემირი დაიბადა 1912 წლის 30 ნოემბერს ოსმალეთის იმპერიაში. მან დაამთავრა გალათასარაის ლიცეუმი და სტამბოლის უნივერსიტეტის იურიდიული ფაკულტეტი (1936). სწავლა განაგრძო პარიზის იურიდიულ სკოლაში. მიიღო დოქტორის ხარისხი (1939). სამშობლოში დაბრუნების შემდეგ, 1939 წელს გახდა დოცენტი, ხოლო 1942 წლიდან — ანკარის უნივერსიტეტის იურიდიული ფაკულტეტის პროფესორი. 1943 წელს დაინიშნა საგარეო საქმეთა სამინისტროს სამართლებრივი საკითხების მრჩევლად. 1945 წელს სან-ფრანცისკოში, გაეროს შექმნის კონფერენციაზე თურქეთის დელეგაციის წევრი იყო.

1943 წლიდან ის იყო თურქეთის პარლამენტის წევრი რესპუბლიკური სახალხო პარტიიდან. 1949 წელს დაიკავა საზოგადოებრივ სამუშაოთა მინისტრის, შემდეგ კი ვიცე-პრემიერ-მინისტრის პოსტი. 1950 წლიდან მუშაობდა გაზეთ „Ulus“-ის („ერი“) მთავარ რედაქტორად და წამყვან ჟურნალისტად. მას შემდეგ, რაც მთავრობამ გაზეთი დახურა, 1953 წელს მან განაგრძო საკუთარი გაზეთის „Yeni Ulus-Halkçı“ გამოცემა. 1956 წელს მონაწილეობდა ლონდონში კვიპროსის შესახებ გამართულ მოლაპარაკებებში. იმავე წელს აირჩიეს ადამიანის უფლებათა ევროპული კომისიის თურქეთის ფილიალის წევრად და ამ თანამდებობაზე 1962 წლამდე მუშაობდა.

1959 წელს, მიღწეული ციურიხის და ლონდონის შეთანხმებების შემდეგ, ის ხელმძღვანელობდა თურქეთის კომიტეტს კვიპროსის კონსტიტუციის მოსამზადებლად. გაერთიანებული ერების ორგანიზაციაში კვიპროსის შესახებ მოლაპარაკებებში აგრძელებდა თურქეთის კომიტეტების იურიდიულ კონსულტაციას. თურქეთის სახელმწიფო გადატრიალების (1960) შემდეგ ის კვლავ დარჩა თურქეთის პარლამენტის წევრად. 1961-1970 წლებში იყო თურქეთის წარმომადგენელი ევროპის საბჭოში, ხოლო 1961 წელს არჩეულ იქნა СЕ-ის გენერალური მდივნის მოადგილედ. 1969 წელს გახდა გაეროს საერთაშორისო სამართლის კომისიის წევრი ჰააგაში, ნიდერლანდები.

200px|მინი|ნიჰათ ერიმი ვაშინგტონში ვიზიტის დროს

1971 წელს, თურქეთის სახელმწიფო გადატრიალების შემდეგ, იგი დაინიშნა თურქეთის პრემიერ-მინისტრად ეროვნული ერთიანობის კოალიციური მთავრობის ფორმირების ამოცანით. მისი მმართველობის დროს დაიწყო ბრძოლა მემარცხენეების წინააღმდეგ და აიკრძალა თურქეთის მუშათა პარტია.

1980 წლის 19 ივლისს ის ორი ბოევიკის მიერ იქნა მოკლული (დახვრეტილი). თავდასხმაზე პასუხისმგებლობა აიღო მემარცხენე-რადიკალურმა თურქულმა ჯგუფმა „რევოლუციურმა სახალხო-განმათავისუფლებელმა პარტია-ფრონტმა“. ნიჰათ ერიმის მკვლელობამ დააჩქარა გენერალ ქენან ევრენის 1980 წლის 12 სექტემბრის გადატრიალება. ერიმის მკვლელობა იყო თურქეთში 1970-იანი წლების ბოლოს მემარცხენე მარქსისტულ და მემარჯვენე ულტრანაციონალისტურ ჯგუფებს შორის პოლიტიკური ძალადობის ტალღის ნაწილი. 

ნიჰათ ემირი დაკრძალული ზინჯირლიქუიუს სასაფლაოზე.

## რესურსები ინტერნეტში
* Nihat Erim

## სქოლიო
კატეგორია:თურქი პოლიტიკოსები
კატეგორია:მოკლული პოლიტიკოსები ეროვნების მიხედვით
კატეგორია:თურქი ჟურნალისტები
კატეგორია:პრემიერ-მინისტრები ქვეყნების მიხედვით
ბორნისთავის არქეოლოგიური ძეგლები

**ნიჩბისისხევის სამაროვანი და ბორნისთავის ნამოსახლარი** — არქეოლოგიური ძეგლი აღმოსავლეთ საქართველოში, სოფელ ახალი ნიჩბისის (მცხეთის მუნიციპალიტეტი) მახლობლად, მდ. მტკვრისა და ნიჩბისისწყლის შესართავთან, ადგილ „ბორნისთავზე“. სხვადასხვა დროს აქ გაითხარა ნეოლითური, გვიანბრინჯაო-ადრე რკინის ხანის, გვიანანტიკური და ადრე შუა საუკუნეების სამაროვნები და კულტურული ფენები. ძეგლი ბოლომდე შესწავლილი არაა.   

ძეგლი შემთხვევით აღმოჩნდა 1983 წელს მშენებლობის დროს. 1984 წელს მცხეთის მუდმივმოქმედმა არქეოლოგიურმა ექსპედიციამ (ხელმძღ. ა. აფაქიძე) დაიწყო ძეგლის შესწავლა. გაითხარა ადრესამიწათმოქმედო კულტურის ნამოსახლარის ფრაგმენტები, ბაზალტისა და რიყის ქვისაგან დამზადებული შრომის იარაღები, მოყავისფროდ გამომწვარი თიხის ჭურჭელი მცენარეული ჩანართებით. ნამოსახლარი თარიღდება ძვ. წ. IV ათასწლეულით. იქვე აღმოჩნდა ადრებრინჯაოს ხანის ნამოსახლარის ფრაგმენტები და სამეურნეო ორმოები კერამიკის ფრაგმენტებით, ობსიდიანის ანატკეცებით, საქონლის ძვლებით.

გვიანბრინჯაო-ადრერკინის ხანის (ძვ. წ. XIV-XII საუკუნეების) სამაროვანზე გაითხარა რამდენიმე ათეული ქვაწრიანი და წრიულქვაყრილიანი ორმოსამარხები. მიცვალებულები დაკრძალული იყვნენ თავით ჩრდილოეთისაკენ, მარჯვენა ან მარცხენა გვერდზე, კიდურებმოკეცილნი. სამარხებში აღმოჩნდა ბრინჯაოს ფოთლისებური სატევრები, შუბისპირები, ისრისპირები, ირმის რქის ძირის კვერთხისთავი და სხვ. იმავე ტერიტორიაზე გაითხარა II-III საუკუნეებით დათარიღებული გვიანანტიკური ხანის სამაროვანი და ნამოსახლარი. ორმოსამარხებში აღმოჩნდა მოვარდისფროდ გამომწვარი თიხის ჭურჭელი და სხვადასხვა მასალის სამკაული.

## ლიტერატურა
## რესურსები ინტერნეტში
კატეგორია:მცხეთის მუნიციპალიტეტის არქეოლოგიური ძეგლები
გამბიტი (საჭადრაკო გამოცემა)

**გამბიტი** — ქართული საჭადრაკო გამოცემა 1990-იან-2000-იან წლებში. გამოდიოდა საქართველოს ტექნიკური უნივერსიტეტის პროფესორის ავთანდილ წილოსანის ინიციატივით.

## გამოცემის სტრუქტურა და შინაარსი 
„გამბიტი“ წარმოადგენდა ჰიბრიდულ გამოცემას, რადგან მისი ნაწილი წარმოდგენილი იყო გაზეთის ფორმატით, ხოლო მეორე ნაწილი — ჟურნალის სახით. ეს სტრუქტურა ხელს უწყობდა როგორც ოპერატიული ინფორმაციის, ისე უფრო სიღრმისეული მასალების გამოქვეყნებას. გამოცემაში იბეჭდებოდა მრავალი საინტერესო წერილი, რომელთა ავტორები ძირითადად საქართველოს პოლიტექნიკური უნივერსიტეტის პროფესორ-მასწავლებლები იყვნენ. ამან „გამბიტს“ მიანიჭა აკადემიური სიზუსტე და ხელი შეუწყო საჭადრაკო თეორიის, ისტორიისა და პრაქტიკის შესახებ მაღალი ხარისხის მასალების გავრცელებას. „გამბიტის“ ზუსტი და სრული არქივი ამჟამად საჭიროებს მოძიებას, რათა დადგინდეს გამოცემული ნომრების ზუსტი რაოდენობა.

## ლიტერატურა 
* 

კატეგორია:საქართველოს სპორტული გაზეთები
შამათი (ჟურნალი)

**შამათი** — 1990-იანი წლების ქართული საჭადრაკო ჟურნალი, რომელიც განკუთვნილი იყო საჭადრაკო კომპოზიციის მოყვარულთათვის.

## დაარსება და გამოცემა 
ჟურნალი დააარსა დრამატურგმა და საჭადრაკო კომპოზიტორმა ვაჟა დადიანიძემ. „შამათის“ პირველი ნომერი 1992 წელს გამოიცა. მიუხედავად იმისა, რომ ჟურნალი ინტერესით სარგებლობდა, ეკონომიკური სირთულეების გამო, სულ ოთხი ნომრის გამოცემა გახდა შესაძლებელი.

## შინაარსი 
„შამათში“ ადგილი ეთმობოდა საჭადრაკო კომპოზიციის ორიგინალურ შემოქმედებას. ჟურნალში გამოქვეყნებული იყო იმ წლებში გამართული საერთაშორისო და რესპუბლიკური კონკურსების შედეგები. ოთხივე ნომერი მრავლად შეიცავდა ქართველი საჭადრაკო კომპოზიტორების მრავალ ორიგინალურ ეტიუდსა და ამოცანას. გარდა ამისა, გამოქვეყნებული იყო თემატური ხასიათის სტატიები, რომლებიც საჭადრაკო კომპოზიციის თეორიულ და ისტორიულ საკითხებს ეხებოდა.

## ლიტერატურა 
* 

კატეგორია:საქართველოს სპორტული გაზეთები
ჭადრაკი და შაში

**ჭადრაკი და შაში** — პირველი ქართულენოვანი სპეციალური საჭადრაკო გაზეთი, რომელიც 1937 წელს გამოიცა თბილისში.

## ისტორია და გამოცემა 
გაზეთი „ჭადრაკი და შაში“ პირველი სპეციალიზებული ქართულენოვანი გამოცემა იყო, რომელიც მთლიანად ჭადრაკსა და შაშს ეძღვნებოდა. ის იყო ორენოვანი — მასალები ქვეყნდებოდა როგორც ქართულ, ისე რუსულ ენებზე. ამ გაზეთის, სულ მცირე, ოთხი ნომერი გამოიცა. ამ გამოცემის შექმნის იდეა ეკუთვნოდა ქართველ მოჭადრაკესა და საჭადრაკო მოღვაწეს კოტე ღამბარაშვილს. ღამბარაშვილმა, რომელიც აქტიურად მონაწილეობდა 1930-იანი წლების საქართველოს საჭადრაკო ცხოვრებაში, 1930-იან წლებში გამოაქვეყნა წერილი სპორტულ გაზეთ „ფიზკულტურელში“, სადაც ასაბუთებდა საქართველოში სპეციალური საჭადრაკო გაზეთის გამოცემის მნიშვნელობას (ამ პერიოდში მოსკოვში გამოდიოდა გაზეთი „64“).

## ლიტერატურა 
* 

კატეგორია:საქართველოს სპორტული გაზეთები
ჭადრაკის სამყარო

**ჭადრაკის სამყარო** — ქართული საჭადრაკო ჟურნალი, რომელიც გამოდიოდა 1997–1999 წლებში.

## ისტორია და გამოცემა 
ჟურნალის პირველი ნომერი 1997 წლის ნოემბერში გამოიცა. მისი დამფუძნებელი და გამომცემელი იყო შეზღუდული პასუხისმგებლობის საზოგადოება „დედა ენის“ ხელმძღვანელი ვალერი მესხიშვილი. ჟურნალის მთავარი რედაქტორი იყო თენგიზ გიორგაძე. „ჭადრაკის სამყარო“ 48 გვერდიანი იყო, თუმცა მისი გამოცემა ხანმოკლე აღმოჩნდა. სულ ცხრა ნომერი გამოვიდა და 1999 წელს ჟურნალი დაიხურა. ჟურნალში ადგილი ეთმობოდა ჭადრაკის ისტორიას, მიმდინარე საჭადრაკო სიახლეებს და საჭადრაკო კომპოზიციას.

## ლიტერატურა 
* 

კატეგორია:საქართველოს სპორტული ჟურნალები
კატეგორია:საქართველოს ჟურნალები
სკოლა ჭადრაკი

**სკოლა ჭადრაკი** - საქართველოს პედაგოგთა კვალიფიკაციის ამაღლებისა და გადამზადების ცენტრალური ინსტიტუტის გაზეთი, რომელიც გამოიცემოდა 2003–2005 წლებში.

## ისტორია და გამოცემა 
გაზეთის დამფუძნებელი და გამომცემელი იყო ვალერი მესხიშვილი, ხოლო რედაქტორი — დავით გურგენიძე. გამოცემა განკუთვნილი იყო სკოლის მოსწავლეებს შორის ჭადრაკის პოპულარიზაციისთვის.

„სკოლა ჭადრაკი“ გამოიცემოდა 2003 წლიდან 2005 წლამდე და ამ პერიოდში სულ 16 ნომერი გამოვიდა. 2003 წელს გამოვიდა 10 ნომერი, მათ შორის გაორებული იყო N5-6, N7-8 და N9-10. 2004 წელს გამოვიდა N11, N12, N13 და N14 ნომრები. 2005 წელს კი გამოვიდა N15 და N16 ნომრები.

## შინაარსი 
გაზეთი ფარავდა როგორც მიმდინარე ტურნირების შესახებ ინფორმაციას, ასევე აქვეყნებდა თემატურ სტატიებსა და დიაგრამებს სასწავლო პოზიციების ამოხსნის მიზნით. გაზეთს ჰქონდა რუბრიკა „კიდევაც დაიზრდებიან“, რომლის ფარგლებშიც მკითხველი ეცნობოდა ნიჭიერ ნორჩ მოჭადრაკეებს.

## ლიტერატურა 
* 

კატეგორია:საქართველოს სპორტული გაზეთები
ლაზიერი (საჭადრაკო გაზეთი)

**ლაზიერი** — გაზეთ „საქართველოს რესპუბლიკის“ ყოველთვიური საჭადრაკო დამატება. გამოიცემოდა 1996–2004 წლებში.

## ისტორია და გამოცემა 
„ლაზიერის“ პირველი ნომერი 1996 წლის მიწურულს, ერევნის მსოფლიო საჭადრაკო ოლიმპიადის დამთავრების შემდეგ, გამოიცა. გამოცემა თვეში ერთხელ მზადდებოდა და დეტალურად მიმოიხილავდა საქართველოს საჭადრაკო ცხოვრებას. გაზეთის მომზადებაში, რედაქციის თანამშრომლებთან ერთად, აქტიურად მონაწილეობდა საქართველოს ჭადრაკის ფედერაცია. 

## სარედაქციო კოლეგია 
გამოცემის სარედაქციო კოლეგიაში შედიოდნენ ცნობილი საჭადრაკო მოღვაწეები და ჟურნალისტები. პირველი ნომრის რედაქტორი იყო პირველი ქართველი დიდოსტატი ბუხუტი გურგენიძე. მეორე ნომრიდან დაწყებული, „ლაზიერს“ ხელმძღვანელობდა დავით გურგენიძე. გაზეთ „საქართველოს რესპუბლიკის“ მხრიდან საჭადრაკო გამოცემის კურატორი იყო ჟურნალისტი ანზორ ბასილაია. „ლაზიერს“ გააჩნდა მუდმივი რუბრიკები, რომლებსაც უძღვებოდნენ თენგიზ გიორგაძე, გივი გამრეკელი და ველიმირ კალანდაძე.

## ლიტერატურა 
* 

კატეგორია:საქართველოს სპორტული გაზეთები
საჭადრაკო სამყარო

**საჭადრაკო სამყარო** — 2015-2016 წლებში გამომავალი ქართული ჟურნალი. ჟურნალის რედაქტორი იყო ჟურნალისტი ვაჟა დანელია, ხოლო მის მოადგილე — დავით გურგენიძე. 2015-2016 წლებში ჟურნალის რვა ნომერი გამოვიდა და ის 48 გვერდიანი იყო. ნომრებში იყო მასალები სხვადასხვა ტურნირებიდან. დიდოსტატი დავით ჯოჯუა დებიუტებზე წერდა სტატიებს, წერილები იბეჭდებოდა ქართველ დიდოსტატებსა და მწვრთნელებზე. ჟურნალთან თანამშრომლობდნენ გივი გამრეკელი, ლევან ბრეგაძე და გიორგი მაჭარაშვილი. 

## ლიტერატურა 
* 

კატეგორია:საქართველოს სპორტული ჟურნალები
კატეგორია:საქართველოს ჟურნალები
ნოღა (სამტრედიის მუნიციპალიტეტი)

**ნოღა** — სამტრედიის მუნიციპალიტეტის სოფლების — ზემო ნოღასა და ქვემო ნოღას ძველი საერთო სახელწოდება.

ისტორიულად სოფელი ნოღა შედიოდა საჯავახოს მხარეში, რუსეთის იმპერიის მმართველობის დროს — ოზურგეთის მაზრის ჩოხატაურის უბანში. 1920-იანი წლების დასაწყისში სოფელი გაიყო ზემო ნოღად და ქვემო ნოღად. 1950 წლიდან 1990-იან წლებამდე ორივე სოფელი კვლავ გაერთიანებული იყო ნოღას სახელით. ნოღას მიდამოებში მდებარეობს ტელეფისის ციხის ნანგრევები. სოფელში დაიბადნენ ენათმეცნიერი აკაკი შანიძე და პედაგოგი ლუარსაბ ბოცვაძე.

## ლიტერატურა
## სქოლიო
კატეგორია:სამტრედიის მუნიციპალიტეტის ისტორიული სოფლები
მშოში

**მშოში** (სომხ. **մշոշ**) — ტრადიციული სომხური კერძი, რომელიც მზადდება ოსპის ან ლობიოს ბაზაზე. მშოშს ხახვს, ნიგოზსა და გარგრის ჩირს უმატებენ. მას მიირთმევენ როგორც ცხლად, ასევე ცივად, გარნირად ან მთავარ კერძად. თუ ის ლავაშზეა დადებული, აპეტაიზერად ითვლება.  მისი სახელწოდება მომდინარეობს სიტყვა „მშოშ“-იდან („მიშოშ“-ის შემოკლებული ფორმა, რაც ველურ გარგარს ნიშნავს).

კერძს ტრადიციულად მარხვის დროს ამზადებენ და დასავლეთ სომხეთშია გავრცელებული. არსებობს ვარიაციები, რომლებშიც ხილს გოგრით, მწვანე ლობიოთი ან ჭარხლით ცვლიან, თუმცა ყველაზე ხშირი მაინც გარგარია. 

## ინგრედიენტები 
მშოშის ძირითადი ინგრედიენტებია:

* ოსპი ან ლობიო
* ხახვი
* ნიგოზი
* გარგრის ჩირი
* მცენარეული ზეთი
* მარილი, შავი პილპილი და ოხრახუში

## მომზადება 
მშოშის მოსამზადებლად ოსპს ან ლობიოს არჩევენ, რეცხავენ და ხარშავენ, შემდეგ კი მარილს აყრიან. წვრილად დაჭრილ ხახვს ცალკე შუშავენ. ნიგოზს ფქვავენ ან წვრილად ჭრიან, ხოლო გარგარის ჩირს რეცხავენ. შემდეგ ყველა ინგრედიენტს ერთად აზავებენ  და დაბალ ცეცხლზე 10-15 წუთის განმავლობაში ხარშავენ. მზა კერძს თეფშზე ათავსებენ და შავ პილპილსა და ოხრახუშს აყრიან. მშოშის სერვირება შესაძლებელია როგორც ცხლად, ასევე ცივად.

## სქოლიო
კატეგორია:სამზარეულო
კატეგორია:კულინარია
კატეგორია:კერძები
კატეგორია:სომხური სამზარეულო
კატეგორია:აპეტაიზერები